Diari Oficial de la Generalitat Valenciana


Sumari del DOGV 7081, del 02-08-2013 (2013/7791)

Subhasta d'un bé immoble a Catadau.
-----------------------------------

### Dades del document

Número de DOGV
:   7081

Data del DOGV
:   02-08-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/7791


Organisme emissor
:   Notaria de María del Carmen Magraner Ull

Tipus de document
:   Subhasta

Subhasta d'un bé immoble a Catadau. [2013/7791]  
María del Carmen Magraner Ull, notària de Catadau, del Col·legi de València, faig constar:  
Que en la meua notària, sítia a Catadau, a l'avinguda de Santa Bàrbara, número 15, baixos, es tramita una venda extrajudicial d'acord amb l'article 129 de la Llei Hipotecària, de la finca hipotecada següent.  
Urbana. Nau destinada a magatzem agrícola a Catadau, amb frontera que dóna a l'avinguda Santa Bàrbara, número 52, per on té el seu accés directe i que comprén tres-cents noranta-sis metres quadrats (396 m²). Esta nau consta de només planta baixa diàfana i la seua distribució interior, ocupant la seua construcció la mateixa superfície del solar.   
Confronta: front, amb el carrer de la seua situació; per la dreta, entrant, amb la resta de la finca d'on se segrega; per esquerra, amb l'herència de Vicenta Adam Albert, i al fons, amb Enriqueta Adam Sola.  
Inscripció: inscrita en el Registre de la Propietat de Carlet número 1, llibre 118, tom 2034, foli 155, número de finca 7426.  
Referència cadastral: 93021B9YJ0590S0001HJ.  
Atés que és procedent la subhasta de la finca, es fan saber les seues condicions:   
Tindrà lloc en la meua notaria. La primera subhasta, el 14 d'octubre de 2013, a les 11.00 hores, el tipus base és el de sis-cents huitanta-huit mil sis-cents cinc euros amb setanta cèntims (688.605,70 €); si no hi ha postor o si resultara fallida, la segona subhasta, el dia 11 de novembre de 2013, a les 11.00 hores, el tipus de la qual serà el 75 per cent de la primera; en els mateixos casos, la tercera subhasta, el dia 5 de desembre de 2013, a les 11.00 hores sense subjecció a cap tipus; i si hi haguera pluralitat de millores en la tercera subhasta, la licitació entre millorants i millor postor, el dia 12 de desembre de 2013, a les 11.00 hores.  
La documentació i la certificació del registre a què es referixen els articles 236.a i 236.b del Reglament Hipotecari poden consultar-se en la notaria de dilluns a divendres, de les 10.00 a les 14.00 hores. S'entendrà que tot licitador accepta com a prou la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria una quantitat equivalent al 30 per cent del tipus que corresponga en la primera i segona subhasta i en la tercera un 20 per cent del tipus de la segona, per mitjà de xec bancari a nom de la notària. Podran fer-se postures per escrit en un plec tancat, acompanyades del justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor seu o d'un creditor posterior podrà fer-se amb la condició de cedir-les a un tercer.  
  
  
Catadau, 19 de juliol de 2013.- La notària: María del Carmen Magraner Ull.